

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 50307/20.08.2025

***PROIECT***

**HOTĂRÂREA NR. ............................**

**privind aprobarea vânzării unei locuințe situată în municipiul Satu Mare,**

**Aleea Neajlov nr. 11, bl. 51, sc. B, et.4, ap.78**

Consiliul local al Municipiului Satu Mare,

Luând în considerare solicitarea de cumpărare a locuinței de către numita Oșan Florica Tatiana, în calitate de chiriașă, potrivit contractului de închiriere nr.39842-439/19.07.2021, înregistrată la Primăria Municipiului Satu Mare sub nr. 24477/16.04.2024, raportul de evaluare înregistrat sub nr. 36301/17.06.2024 la Primăria Municipiul satu Mare întocmit de către evaluator autorizat SC Koncret SRL prin ing. Olimpia Dorina Pop, adresa nr.50177/20.08.2025 prin care se confirmă că se menține prețul de vânzare,

Analizând proiectul de hotărâre înregistrat sub nr. \_\_\_\_\_\_\_\_\_/\_\_\_\_\_\_\_, referatul de aprobare al inițiatorului, înregistrat sub nr. 50309/20.08.2025, raportul de specialitate comun al Direcției patrimoniu - Serviciul Patrimoniu Concesionări Închirieri și al Directorului executiv al Direcției economice înregistrat sub nr. 50312/20.08.2025, raportul Serviciului Juridic înregistrat sub nr. 50871/22p.08.2025, avizele comisiilor de specialitate ale Consiliului Local Satu Mare,

Luând în considerare prevederile:

- art.553 alin. (1) și alin.(4), art. 888, art. 1650, art.1674 coroborate cu cele ale art.1828 alin.(2), coroborat cu art.1730 Cod civil;

-art.1.alin.(1), art. 7 alin. (1), art. 16 și art.17 din Legea nr. 85/1992 privind vânzarea de locuințe și spații cu altă destinație construite din fondurile statului și din fondurile unităților economice sau bugetare de stat, republicată, cu modificările și completările ulterioare;

- art. 354, art.355 și art. 364 alin.(1) și (3) din OUG nr. 57/2019 privind Codul administrativ, cu modificările și completările ulterioare;

- art. 24 din Legea cadastrului și publicității imobiliare nr.7/1996, republicată, cu modificările și completările ulterioare;

- art. 36 alin. (1) din Legea nr. 18/1991 a fondului funciar, republicată, cu modificările și completările ulterioare;

- art. 118 din Ordinul nr.600/2023 pentru aprobarea Regulamentului de recepție şi înscriere în evidențele de cadastru şi carte funciară, cu modificările și completările ulterioare;

- art.1, anexa 1 din Hotărârea consiliului local al Municipiului Satu Mare nr. 155/28.04.2022;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 87 alin. (5), art. 108 lit. e), art. 129 alin. (2) lit. c) și alin. (6) lit. b), ale art. 139 alin. (2), ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art.1.** Se însușește documentația cadastrală de primă înregistrare a unei unității individuale pentru imobilul în suprafață de 25,67 mp situat în municipiul Satu Mare, Aleea Neajlov nr.11, bl. 51, sc. B, ap.78, întocmită de Syntax SRL prin Budai Zsolt- Petru, care face parte integrantă și constituie Anexa nr. 1 la prezenta, după cum urmează:

* Nr. proiect 278/2024, Plan de Situație- în vederea înscrierii în evidențele de carte funciară a locuinței, RELEVEU locuință scara 1: 100; Foaia colectivă CF 151318.

**Art.2.** Se atestă apartenența la domeniul privat al Municipiului Satu Mare terenul în cotă de 8/651 părți, respectiv suprafața de 8 mp, având categoria de folosință curți construcții, identificat prin CF nr. 151318 Satu Mare (CF vechi nr. 35419 Satu Mare) nr. cad. 4389/24 Satu Mare.

**Art.3.** Se aprobă înscrierea în CF a locuinței identificate la articolul precedent, și se dispune OCPI deschiderea unei coli individuale de carte funciară.

**Art.4.** Se însușește raportul de evaluare înregistrat la Primăria Municipiului satu Mare sub nr. 36301/17.06.2024, întocmit de către evaluator autorizat SC Koncret SRL, care constituie anexa nr.2 la prezenta hotărâre.

**Art.5.** (1)Se aprobă vânzarea locuinței identificată la art.1, proprietatea privată a Statului Român, către d-na Oșan Florica Tatiana, titulara contractului de închiriere.

(2) Odată cu locuința se vinde și cota de 8/651 teren aferent construcției, respectiv suprafața de 8 mp având categoria de folosință curți construcții, identificat prin CF nr. 151318 Satu Mare (CF vechi nr. 35419 Satu Mare) nr. cad. 4389/24 Satu Mare.

**Art.6.** (1) Prețul de vânzare a locuinței identificate la art.1 este echivalentul în lei a sumei de 12.500 €, respectiv 62.300 lei (curs Euro 4,9767 lei), conform raportului de evaluare întocmit de către evaluator autorizat SC Koncret SRL, iar prețul terenului este de 360 de lei calculat conform Anexei 1 din HCL nr.155/2022.

(2) Vânzarea se va face cu plata prețului integral, atât al locuinței, cât și al terenului.

**Art.7.** (1) La data perfectării contractului de vânzare-cumpărare, cumpărătoarea va prezenta următoarele documente:

a) certificat fiscal eliberat de autoritatea locală din care să rezulte că nu are datorii față de bugetul local;

b) declarație notarială dată pe propria răspundere, din care să rezulte că titularul și membrii majori, dacă e cazul, nu dețin și nu au înstrăinat o locuință proprietate personală sau din fondul locativ de stat, după data de 1 ianuarie 1990.

(2) Toate cheltuielile ocazionate cu vânzarea locuinței vor fi suportate de cumpărătoare, inclusiv contravaloarea raportului de evaluare, în sumă de 1500 lei (urmând a se plăti suma totală de 64.160 lei constituită din: prețul locuinței + c/va teren + c/va raport evaluare), precum și orice alte taxe care sunt în legătură cu vânzarea.

**Art.8.** Cu ducerea la îndeplinire a prezentei se încredințează Primarul Municipiului Satu Mare şi Direcția patrimoniu, Serviciul Patrimoniu Concesionări Închirieri.

**Art.9.** Prezenta hotărâre se comunică prin intermediul Secretarului general, în termenul prevăzut de lege, Primarului municipiului Satu Mare, Instituției Prefectului Județului Satu Mare, Direcției patrimoniu, Serviciului Patrimoniu, Concesionări, Închirieri și d-nei Oșan Florica Tatiana.

## **Inițiator proiect**

## **Viceprimar**

## **Tămășan-Ilieș Cristina**

**Avizat**

**Secretar general**

**Mihaela Maria Racolța**

cj Corina Mihaela Șereș/2ex